CELEX: C2007/042/18
Language: et
Date: 2007-02-24 00:00:00
Title: Kohtuasi C-501/06: GlaxoSmithKline Services Unlimited (GSK), varem Glaxo Wellcome plc 11. detsembril 2006 esitatud apellatsioonkaebus Euroopa Ühenduste Esimese Astme Kohtu (neljas laiendatud koda) 27. septembri 2006.  aasta otsuse peale kohtuasjas T-168/01: GlaxoSmithKline Services Unlimited versus Euroopa Ühenduste Komisjon

24.2.2007   
            
            
               ET
            
            
               Euroopa Liidu Teataja
            
            
               C 42/11
            
         GlaxoSmithKline Services Unlimited (GSK), varem Glaxo Wellcome plc 11. detsembril 2006 esitatud apellatsioonkaebus Euroopa Ühenduste Esimese Astme Kohtu (neljas laiendatud koda) 27. septembri 2006. aasta otsuse peale kohtuasjas T-168/01: GlaxoSmithKline Services Unlimited versus Euroopa Ühenduste Komisjon
   (Kohtuasi C-501/06)
   (2007/C 42/18)
   Kohtumenetluse keel: inglise
   Pooled
   
      Hageja: GlaxoSmithKline Services Unlimited, varem Glaxo Wellcome plc (esindajad: I. Forrester, QC, New Yorki advokatuuri liige J. Venit, advokaat S. Martínez Lage, dikogoros A. Komninos, Rechtsanwalt A. Schulz)
   
      Teised menetluspooled: Euroopa Ühenduste Komisjon, European Association of Euro Pharmaceutical Companies (EAEPC), Bundesverband der Arzneimittel-Importeure eV, Spain Pharma, SA, Asociación de exportadores españoles de productos farmacéuticos (Aseprofar)
   Hageja nõuded
   
               —
            
            
               Tühistada Esimese Astme Kohtu otsus selles osas, kus jäetakse rahuldamata GSK tühistamishagi vaidlustatud otsuse artikli 1 peale, või lahendada asi kohtule sobivaimal viisil;
            
         
               —
            
            
               mõista GSK kohtukulud välja teistelt menetluspooltelt.
            
         Väited ja peamised argumendid
   Hageja palub, et vaidlustatud otsus tühistataks osas, kus jäetakse rahuldamata GSK tühistamishagi vaidlustatud otsuse artikli 1 peale, ning seda järgmistel põhjustel:
   
               —
            
            
               Esimese Astme Kohus on teinud vea, jõudes järeldusele, et üldistel müügitingimustel on arvestatav konkurentsivastane mõju, rikkudes sellega EÜ artikli 81 lõiget 1, jättes nõuetekohaselt hindamata nende tegelikku õiguslikku ja majanduslikku konteksti. Lisaks, i) margisisene hinnakonkurents, millele Esimese Astme Kohus oma otsuses viitab, on iseenesest turumoonutus, ning ii) Esimese Astme Kohus tugines väidetavatele marginaalsetele eelistele, mida importivate riikide lõpptarbijad oleksid saanud Hispaania hulgimüüjate osalemisest margisiseses konkurentsis.
            
         
               —
            
            
               Esimese Astme Kohtul puudus pädevus teha faktilisi järeldusi võimaliku mõju kohta patsientidele ning neile, kes ravimite eest maksid, arvestades niisuguste järelduste jaoks aluse puudumist vaidlustatud komisjoni otsuses.